b'\n_START_ARTICLE_\nKateter\n_START_PARAGRAPH_\nKat\xc3\xa9ter je cevast, navadno upogljiv in\xc5\xa1trument za odstranjevanje ali dovajanje teko\xc4\x8din organizmu in za diagnosti\xc4\x8dne namene, npr. arterijski, infuzijski, uretralni, uretrov, urinski, venski, \xc5\xbeilni kateter. Po navadi so tanki in upogljivi in jih imenujemo mehki katetri, redkeje v dolo\xc4\x8dene namene pa se uporabljajo ve\xc4\x8dje in trdej\xc5\xa1e cevke, t. i. trdi katetri. Lahko so za\xc4\x8dasni ali trajni.\n_START_SECTION_\nZgodovina\n_START_PARAGRAPH_\nStari Sirijci so poznali katetre, izdelane iz trstike, stari Grki pa so v se\xc4\x8dnico vstavljali votle kovinske cevke in z njimi praznili se\xc4\x8dne mehurje. Njihova sodobna uporaba se je za\xc4\x8dela z letom 1868, ko je N. B. Sornborger patentiral iglo in kateter za vstavljanje v telo in mo\xc5\xbenostjo nadzora globine vstavitve.'